open-index/open-wikipedia-markdown huggingface dataset:
Middelsee (Ljouwert)

**Middelsee** is in nij te bouwen stedsdiel yn it suden fan de stêd Ljouwert. De namme komt fan de eardere see-earm, de Middelsee, dy't yn de Midsiuwen by Ljouwert del rûn, en waard yn 2018 fêststeld.

Oan de eastkant stiet in pleats út 1908 dêr't it Frysk Lânboumuseum yn fêstige is.

## Nijbou
Yn it plan foar de nije wyk moatte 2.800 nije wenten boud wurde. De wyk wurdt begrinzge yn it noarden oan it Van Harinxmakanaal, yn it easten oan de Oeriselskeleane, yn it suden oan De Werp, dy't it gebiet wurdt om de nij te bouwen Stasjon Ljouwert-Werpsterhoeke wurdt, en yn it westen oan it spoar Ljouwert-Swol. Middelsee krijt, ta tsjinstelling fan de wyk De Súdlannen, dêr't de buerten fan in doarpsk karakter hawwe, in stedsk karakter.

Fase 1 fan it plan is it bouwen fan de twa buerten *Havenstêd* en *Wetterstêd* mei 750 wenten, dy't op de Fryske stêden lykje moatte. Havenstêd komt oan it Van Harinxmakanaal om in nij oan te lizzen haven te lizzen. De buert sil bestean út apparteminteblokken dy't op pakhuzen lykje moatte. Ek komt der njonken wenten ek romte foar hoareka, winkels en detailhannel. Yn Wetterstêd komme huzeblokken mei grêften en singels, en wurdt der romte makke foar wenskippen en oar wenjen oan it wetter. Ek komt dêr plak foar wuinkels en hoareka.

Fan ein 2020 ôf waard úteinset mei it bouwen fan de earste huzen.

Dêrnei wurdt it gebiet fierder ûntwikkele. Yntinsive bebouwing komt yn Havenstêd, Wetterstêd, by de Oeriselskeleane del en Werpsterhoeke. De rêst wurdt ynfold mei bebouwing, in soad griene romte en wurdt der ek omtinken jûn oan de argeologyske wearden yn it gebiet.

In moasje fan de PvdA om njonken keap- en frije merk-hierwenten ek sosjale wentebou te meitsjen hat it net helle.

## Keppeling om utens
* Webstee fan de projektwyk Middelsee
Nijlân-De Swette

**Nijlân-De Swette** is in wyk oan de westkant fan de stêd Ljouwert en hat  ynwenners (, boarne: CBS).

Troch it gebiet hinne streamt De Swette en it Van Harinxmakanaal,mei it Margaretha Zelle Akwadukt. De Heak om Ljouwert, as part fan de Rykswei 31, allyk de trije spoarlinen Ljouwert-Swol, Ljouwert-Harns en Ljouwert-Starum, rinne der trochhinne. Oan de súdkant fan de wyk leit knooppunt Werpsterhoeke

Yn 2018 waarden de wiken Nijlân en Bedriuweterrein-West gearfoege yn de wyk Nijlân-De Swette. Dy wyk bestiet út tsien buerten:

* Nijlân
* De Swette I-Harnzerfeart
* De Swette II-Swettehaven
* De Swette III-Skinkeskâns
* De Swette IV-Businesspark
* De Swette V-Newton
* De Swette VI-Deinumerpolder
* EnerzjyKampus Sylsterrak
* Bûtengebiet De Swette. De prûfpleats Dairy Campus is dêr fêstige.
* Bûtengebiet West


Dairy Campus Ljouwert02.jpg|Dairy Campus
Eerbetoon aan Foekje Dillema.jpg|Monumint foar Foekje Dillema
Potmargesône

**Potmargesône** is in wenwyk yn de stêd Ljouwert en hat  ynwenners (, boarne: CBS).

De Potmargesône bestiet út njoggen buerten: Achter de Hoven, Huzum-Badwei, Huzum-Bornia, Huzum-Doarp, Huzum-Sixma, Oranjewyk, Skipsbuert, Tulpeburch en Wielenpôle.

Yn 2018 waarden fiif âlde wiken gearfoege yn de wyk Potmargesône:

* Achter de Hoven
* Skipsbuert
* Wielenpôle
* Huzum-East: Huzum-Doarp, Huzum-Sixma, Huzum-Bornia en Huzum-Badwei
* Oranjewyk-Tulpenburch: Tulpeburch en Oranjewyk

De wyk waard neamd nei it rivierke De Potmarge dat troch de wyk hinne streamt. Yn it suden fan de wyk stiet it Medysk Sintrum Ljouwert en leit it Abbingapark.


20190227 Potmarge zicht op Leeuwarden.jpg|Rivier De Potmarge
Doarpstsjerke, Huzum.jpg|Doarpstsjerke fan Huzum
MCL exterieur.JPG|Medysk Sintrum Ljouwert
Kammingabuorren en omkriten

**Kammingabuorren en omkriten** is in wyk yn it noardeasten fan de stêd Ljouwert. De wyk hat  ynwenners (, boarne: CBS). De wyk bestiet sûnt 2018 út de twa eardere wiken Kammingabuorren en Grutte Wielen & De Griene Stjer. De wyk Kammingabuorren en omkriten bestiet út fiif buerten:

* Kammingabuorren-Noard
* Kammingabuorren-Midden
* Kammingabuorren-Súd
* Grutte Wielen, mei natoergebiet Grutte Wielen
* De Griene Stjer, in rekreaasjegebiet


Grutte Wielen.Sierdswiel.nr1.jpg|Natoergebiet Grutte Wielen
Porta Futura.JPG|Kroanenbergerpark in Kammingabuorren-Midden
Ljouwert, PKN-tsjerke De Skakel.jpg|Tsjerke De Skeakel
Station Leeuwarden Camminghaburen.jpg|Stasjon Ljouwert-Kammingabuorren
Cees van Drongelen

**Cees van Drongelen** (Delft, 22 oktober 1936 – Soest, 20 maaie 2021) wie in Nederlânske radio- en telefyzjepresintator.

## Karriêre
Van Drongelen syn karriêre begûn yn de jierren 1950 by de AVRO syn jeugdôfdieling Minjon. Fan 1958 ôf wied er purser by de KLM. Yn jannewaris 1963 waard er omropper by de Wrâldomrop. Op de radio presintearre er fan 1964 ôf oan 1964 AVRO's Radiosjoernaal; syn debút op telefyzje wie by it aktualiteiteprogramma *[[Televizier (aktualiteiterubryk)|Televizier]]*. Letter presintearre er ek programmas sa as *AVRO's Sterrenslag* en *Jonge mensen op weg naar het concertpodium*. It meast bekend waard er as presintator fan it programma *[[Tussen Kunst & Kitsch]]*, dat er ek betocht hie en dat er achtjin jier presintearre. Hy makke sa'n 250 ôfleveringen fan Tussen Kunst & Kitsch. Mei Liesbeth Brandt Corstius en Simone Wiegel presintearre er yn 1995 en 1996 it programma *Kunst te kijk*, dêr't eigentiidske keunstwurken yn ferlotte waarden.

Yn syn frije tiid skreau Van Drongelen eroatyske limmeriks. Yn 1992 ferskynde de bondel *"Een golvende Goeroe uit Bombay..."* mei in stikmannich fan syn limmeriks.

Cees van Drongelen gie yn 2002 mei pinsjoen en waard by Tussen Kunst & Kitsch opfolge troch Nelleke van der Krogt. Hy stoar yn 2021 yn de âldens fan 84 jier.
Westein en omkriten

**Westein en omkriten** is in wyk fan de stêd Ljouwert en hat  ynwenners (, boarne: CBS).

De wyk leit oan de noardwestkant fan de stêd en bestiet út de twa buerten Westein en Bûtengebiet-Noardwest. Westein is in wenwyk. Bûtengebiet-Noardwest bestiet út de Fleanbasis Ljouwert en it Noarderbegraafplak.


VliegbasisLeeuwarden-NOV2018.jpg|Fleanbasis Ljouwert
Hekwerk Noorderbegraafplaats.JPG|Noarderbegraafplak
Schrijverswijk.jpg|Keunstwurk Westein
Sonnenborgh en omkriten

**Sonnenborgh en omkriten** is in wyk yn de stêd Ljouwert. De wyk hat  ynwenners (, boarne: CBS).

Sonnenborgh en omkriten bestiet út sân buerten: Bonifasius, Meagere Greide, Rengerspark, Sonnenborgh, Transfaalwyk, Faleariuskertier en Fûgelbuert.

Yn 2018 waarden trije âlde wiken gearfoege yn de wyk Sonnenborgh en omkriten:

* Transfaalwyk-Rengerspark: Transfaalwyk, Bonifasius en Rengerspark
* Faleariuskertier-Meagere Greide: Faleariuskertier en Meagere Greide
* Fûgelbuert-Muzykbuert: Fûgelbuert en Sonnenborgh

De wyk leit oan de noardkant fan it Jeropaplein, de Harnzerstrjitwei en de Noardersingel. Troch de wyk hinne rint de Mr. P.J. Troelstrawei. Yn de wyk stiet in kampus fan de NHL Stenden Hegeskoalle.


RM519894 Leeuwarden - Pelikaanstraat 10 (foto 3).jpg|Pelikaantsjerke
De Deadenwacht Tuink Rengerspark Leeuwarden1.JPG|Kriichsmonumint yn it Rengerspark
Leeuwarden - us mem.jpg|Us Mem
Folkert van der Woude

**Folkert van der Woude** (Snakkerbuorren, 21 oktober 1933 – Grins, 9 septimber 2012) wie in Nederlânske natuerkundige. Hy wie as heechlearaar eksperimintele natuerkunde fan de fêste stof oan de Ryksuniversiteit Grins ferbûn.

Van der Woude studearre skiekunde oan de universiteit fan Grins. Nei it foltôgjen fan syn stúdzje begûn er in promoasjetrajekt en yn 1966 promovearre er op it proefskrift *Mössbauer spectra and magnetic properties of iron compounds*. Yn 1970 waard er oansteld as lektor eksperimintele natuerkunde fan de fêste stof oan de Ryksuniversiteit Grins. Hy hold dy funksje oant en mei 1979 wêrnei't er yn 1980 beneamd waard ta heechlearaar op itselde mêd. Under syn heechleraarskip hat er ek in pear jier dekaan fan de fakulteit wiskunde en natuerwittenskippen west.

Yn 1994 waard er beneamd ta rektor magnifikus, in funksje dy't er oant en mei 1998 ferfolle. Hy waard opfolge troch Doeko Bosscher. Nei it beëinigjen fan syn rektoaraat gie er ek mei emeritaat. Yn septimber 2012 stoar er yn de âldens fan 78 jier.

## Publikaasjes <small>(in kar)</small>
* (1998). *Niet voor de universiteit, maar voor het leven* (ôfskiedsrede)
* (1996). *Wie stuurt het universitaire onderzoek en waarheen?.* 
* (1995). *Een gereedschapskist voor het leven* 
* (1966). *Mössbauer spectra and magnetic properties of iron compounds*, Ryksuniversiteit Grins (proefskrift)
Wiken en buerten yn Ljouwert

De gemeente **[[Ljouwert (gemeente)|Ljouwert]]** wurdt foar statistyske doelen ûnderferparte yn **[[wenwyk|wiken]] en [[buert]]en**. De gemeente is ferparte in statistyske wiken. Yn 2018 waard de wykyndieling feroare.

## Wykyndieling
De gemeente Ljouwert bestiet sûnt 2018 út 22 wiken.

## Wykyndieling foar 2018
De wykyndieling fan Ljouwert bestie oant 2018 út 24 wiken, ûnderferparte yn 58 buerten.

## Buerten
* Wyk 10 Binnenstêd (CBS-wykkoade:008010)
* Wyk 20 Transfaalwyk-Rengerspark (CBS-wykkoade:008020)
* Wyk 21 Bilgaard-Havankpark en omkriten (CBS-wykkoade:008021)
* Wyk 22 Frijheidswyk (CBS-wykkoade:008022)
* Wyk 23 Lekkum en omkriten (CBS-wykkoade:008023)
* Wyk 30 Oldegalileën-Blommenbuert (CBS-wykkoade:008030)
* Wyk 31 Tsjerk Hiddes-Cambuursterhoek (CBS-wykkoade:008031)
* Wyk 32 Flietsône (CBS-wykkoade:008032)
* Wyk 33 Oranjewyk-Tulpeburch (CBS-wykkoade:008033)
* Wyk 34 Heechterp (CBS-wykkoade:008034)
* Wyk 35 Skieringen-De Sintrale (CBS-wykkoade:008035)
* Wyk 36 Kammingabuorren (CBS-wykkoade:008036)
* Wyk 37 Grutte Wielen-Lytse Wielen (CBS-wykkoade:008037)
* Wyk 38 Bedriuweterrein-East (CBS-wykkoade:008038)
* Wyk 40 Achter de Hoven (CBS-wykkoade:008040)
* Wyk 41 Skipsbuert (CBS-wykkoade:008041)
* Wyk 42 Wielenpôle (CBS-wykkoade:008042)
* Wyk 43 Huzum-East (CBS-wykkoade:008043)
* Wyk 44 Huzum-West (CBS-wykkoade:008044)
* Wyk 45 Aldlân (CBS-wykkoade:008045)
* Wyk 46 Nijlân (CBS-wykkoade:008046)
* Wyk 50 Himpens/Tearns en omkriten (CBS-wykkoade:008050)
* Wyk 51 Wurdum-Swichum (CBS-wykkoade:008051)
* Wyk 52 Wytgaard en omkriten (CBS-wykkoade:008052)
* Wyk 53 Goutum (CBS-wykkoade:008053)
* Wyk 54 De Súdlannen (CBS-wykkoade:008054)
* Wyk 60 Bedriuweterrein-West (CBS-wykkoade:008060)
* Wyk 61 Foksepark-Helicon (CBS-wykkoade:008061)
* Wyk 62 Fûgelbuert-Muzykbuert (CBS-wykkoade:008062)
* Wyk 63 Faleariuskertier-Meagere Greide (CBS-wykkoade:008063)
* Wyk 64 Westein (CBS-wykkoade:008064)
* Wyk 65 Bûtengebiet-Noardwest (CBS-wykkoade:008065)

In statistyske wyk bestiet gauris út ferskate buerten. Understeande tabel jout de buertyndieling mei kentallen neffens it CBS (2008):
Ynternasjonaal Filmfestival fan Santa Barbara

It **Ynternasjonaal Filmfestival fan Santa Barbara** (Ingelsk: *Santa Barbara International Film Festival*), ôfkoarte ta **SBIFF**, is in filmfestival dat sûnt 1986 elts jier holden wurdt yn 'e stêd Santa Barbara, yn 'e Amerikaanske steat Kalifornje. It is wijd oan sawol spylfilms as dokumintêres en sawol lange as koarte films út in ferskaat fan lannen. Yn 2014 waarden der op it festival mear as 200 films fertoand. Sûnt 2002 wurdt it Ynternasjonaal Filmfestival fan Santa Barbara oan 'e ein fan jannewaris holden.

De folgjende prizen wurde útrikt op it Ynternasjonaal Filmfestival fan Santa Barbara:
* Maltin Modern Master Award
* Montecito Award
* Outstanding Performance of the Year Award
* American Riviera Award
* Cinema Vanguard Award
* Virtuosos Award
* Panavision Spirit Award for Independent Cinema
* Best International Film Award
* Nueva Vision Award for the best Spanish/Latin American Film
* Best Documentary Film Award
* Bruce Corwin Award for Best Live Action Short Film
* Bruce Corwin Award for Best Animation Short Film
* Fund for Santa Barbara Social Justice Award
* Audience Choice Award
* 10-10-10 Student Filmmaking Competition
* 10-10-10 Student Screenwriting Competition

De wichtichste priis is de Montecito Award, dy't yn it ferline útrikt is oan û.o. Annette Bening, Naomi Watts, Javier Bardem, Kate Winslet, Julianne Moore, Daniel Day-Lewis, Oprah Winfrey, Jennifer Aniston, Sylvester Stallone, Isabelle Huppert en Saoirse Ronan. De Outstanding Performance of the Year Award is yn it ferline wûn troch û.o. Charlize Theron, Kate Winslet, Helen Mirren, Angelina Jolie, Penélope Cruz, Colin Firth, James Franco, Jennifer Lawrence, Cate Blanchett, Brie Larson, Emma Stone, Margot Robbie en Scarlett Johansson. De American Riviera Award is yn it ferline wûn troch û.o. Diane Lane, Kevin Bacon, Forest Whitaker, Tommy Lee Jones, Sandra Bullock, Annette Bening, Martin Scorsese, Quentin Tarantino, Robert Redford, Michael Keaton, Jeff Bridges, Viggo Mortensen en Renée Zellweger.

## Keppelings om utens
*Offisjele webside fan it Ynternasjonaal Filmfestival fan Santa Barbara
Eyzo de Wendt van Sytzama

**Eyzo de Wendt baron Van Sytzama** (Ljouwert, 6 oktober 1816 - dêre, 18 july 1843) wie in Fryske bestjoerder. Eyzo, komt er foar as *Eijzo*, *Eizo*, *Eiso*, *Eise* en *Eijse*.

## Biografy

Van Sytzama wie in soan fan Maurits Pico Diederik van Sytzama, grytman, parlemintariër, foarsitter fan de Twadde Keamer en gûverneur fan Fryslân, en Geertruid de Wendt. Hy wie in telch út it laach Van Sytzama. 

Syn heit stie yn heech oansjen by Joast Hiddes Halbertsma. Dy besocht Beslinga State dêrom ek faak en naam dan ien fan syn soannen mei om mei Eyzo te boartsjen. Van Sytzama waard nei Ynstitút Noorthey, in kostskoalle yn Voorschoten, stjoerd foar't er rjochten studearje soe oan de Universiteit fan Utert. Yn 1841 waard er troch syn heit, op dat stuit gûverneur fan Fryslân, beëdige ta grytman. Op de dei fan de ynauguraasje wiene der feestlikheden yn de hiele gritenij. Mei't syn heit noch op Beslingastate wenne, boude er in bûtenpleats by Tsienzerbuorren.

Van Sytzama boaske yn 1842 yn Ljouwert Rinske Heringa Cats (1822-1851), dochter fan Adrianus Heringa Cats en Richtje Johanna Gosliga. Nei syn ferstjerren troude Rinske fannijs mei Sible Speelman, Frysk steatelid.

Op 18 july 1843 wie er mei syn frou ûnderweis nei Ljouwert doe't er in beroerte krige dêr't oan stoar. Hy waard byset yn it famyljegrêf yn Friens. Op dy dei waard op alle tuorren yn Idaarderadiel de swarte flagge útstutsen. Nei syn dea skreau Eeltsje Halbertsma in lofdicht oer him. Yn de tsjerke fan Friens hinget in rouboerd foar Van Sytzama, dat teffens it jongste rouboerd yn Fryslân is. De bou fan it hûs ûnder Tsienzerbuorren waard doe stillein en it al opboude part waard wer ôfbrutsen .


De kerk van Friens-van Sytzama familiegraf.jpg|Famyljegrêf fan de Van Sytzama's yn Friens.
INTERIEUR, WESTMUUR, ROUWBORD (1843) - Friens - 20274259 - RCE.jpg|Rouboerd fan Eyzo de Wendt van Sytzama yn de tsjerke fan Friens.


## Bibliografy
* *Dissertatio historica juris publici de jure suffragandi in Frisia*. Trajecti ad Rhenum [1841] (proefskrift)

## Sjoch ek
* List fan grytmannen fan Idaarderadiel
Ynternasjonaal Filmfestival fan Palm Beach

It **Ynternasjonaal Filmfestival fan Palm Beach** (Ingelsk: *Palm Beach International Film Festival*), ôfkoarte ta **PBIFF**, is in filmfestival dat elts jier yn mids april holden wurdt yn 'e stêd Palm Beach, yn 'e Amerikaanske steat Floarida. 

It evenemint bestiet sûnt 1996, doe't it oprjochte waard troch sinefilen Burt Aaronson, Charlotte Pelton en J.K. Waters mei finansiering fan 'e pleatslike filantroop George Elmore. Tsjintwurdich wurdt it beävensearre troch in eigen stifting. 

Elts jier wurde der goed 120 ûnderskate films fertoand fan oer de hiele wrâld. Dêrûnder binne sawol langspylfilms, koarte films as dokumintêres. Op it Ynternasjonaal Filmfestival fan Palm Beach komme trochinoar likernôch 20.000 belangstellenden ôf. 

Yn 2003 waard it Ynternasjonaal Filmfestival fan Palm Beach omfoarme ta in kompetysje foar de fertoande films. De sjuery rikt prizen út yn 'e folgjende kategoryen:
*bêste film
*bêste koarte film
*bêste dokumintêre
*bêste regisseur
*bêste akteur/aktrise
Ek is der in publykspriis.

## Keppelings om utens
*Offisjele webside fan it Ynternasjonaal Filmfestival fan Palm Beach
Van Sytzama

**Van Sytzama** is in laach út Arum dêr't leden fan sûnt 1814 ta de Nederlânske adel behearre.

## Skiednis
De stamrige begjint mei de eigenerfde Peer Sytzazin dy't yn Arum op it Sytzamagoed wenne en foar 14 july 1492 stoar. In ferfalske oarkonde moast útwize dat hy in "echte" Sytzama wie, troch te stellen dat hy in broer fan de ealman Jelmer Sytzama wie, wat net wier wie. By Sûverein Beslút fan 28 augustus 1814 waarden twa neisieten fan him erkend as eallju fan Fryslân; yn 1822 waard de titel fan baron offisjeel talitten.

## Telgen <small>(in kar)</small>
* Maurits Pico Diederik van Sytzama (1731-1795), bestjoerder
* Clara Feyoena van Raesfelt-van Sytzama (1729-1807), dichteresse
* Mr. Willem Hendrik baron fan Sytzama (1763-1848), jurist en lid fan de Twadde Keamer
* Johannes Galenus baron fan Sytzama (1767-1839), luitenant-generaal
* Maurits Pico Diederik baron fan Sytzama (1789-1848), lid en foarsitter fan de Twadde Keamer
* Douwe Jan Vincent baron van Sytzama (1816-1886), boargemaster
*Mr. Johannes Galenus Willem Hendrik baron van Sytzama (1830-1907), boargemaster
Filmfestival fan Mill Valley

It **Filmfestival fan Mill Valley** (Ingelsk: *Mill Valley Film Festival*), ôfkoarte ta **MVFF**, is in filmfestival dat elts jier yn oktober holden wurdt yn Mill Valley, yn 'e Amerikaanske steat Kalifornje, deunby San Francisco. It evenemint waard yn 1977 oprjochte troch sinefilen Mark Fishkin, Rita Cahill en Lois Cole. Sûnt is it útwoeksen fan in trijedeisk amateurbarren ta ien fan 'e meast foaroansteande filmfestivals fan 'e Amerikaanske westkust. It wurdt ta de top&nbsp;10 fan Amerikaanske filmfestivals rekkene. 

Hjoed de dei is de organisaasje fan it Filmfestival fan Mill Valley yn 'e hannen fan it Kalifornysk Filmynstitút (CFI). It festival biedt in platfoarm foar it yntrodusearjen fan nije Amerikaanske, mar ek bûtenlânske films by it publyk oan 'e Amerikaanske westkust. De fertoanings wurde behalven yn Mill Valley sels ek yn bioskopen yn 'e oanbuorjende plakken San Rafael, Corte Madera en Larkspur holden.

It Filmfestival fan Mill Valley hat in reputaasje fêstige foar it presintearjen fan lytse ûnôfhinklike films en dokumintêres njonken grutte en bekende studioprojekten. Elts jier komme op it no alve dagen duorjende barren mear as 200 filmmakkers en sa'n 60.000 belangstellenden út 'e hiele wrâld ôf. It oanbod oan films op it festival is ferdield oer de folgjende seksjes:
**World Cinema* – langspylfilms fan bûten de Feriene Steaten
**U.S. Cinema* – Amerikaanske langspylfilms
**Valley of the Docs* – dokumintêres
**FilmHOOD* – ûnôfhinklike films
**5@5* – koarte films
**MVFF Music* – filmmuzyk
Elts jier wurdt op it Filmfestival fan Mill Valley fierders de karriêre fan ferskate renommearre regisseurs, senarioskriuwers en/of akteurs beljochte.

## Keppelings om utens
*Offisjele webside fan it Filmfestival fan Mill Valley
Palm Beach

## Films
*''Palm Beach'' (film út 1980), in Australyske film út 1980
*''Palm Beach'' (film út 2019), in Australyske film út 2019

## Geografy
### Austraalje
*Palm Beach (Nij-Súd-Wales), in plak yn 'e Australyske steat Nij-Súd-Wales
*Palm Beach (Queenslân), in plak yn 'e Australyske steat Queenslân

### Feriene Steaten
*Palm Beach (Floarida), in plak yn 'e Amerikaanske steat Floarida
*Palm Beach (Illinois), in plak yn 'e Amerikaanske steat Illinois

### Oare lannen
*Palm Beach (Arûba), in plak op Arûba
*Palm Beach (Nij-Seelân), in plak yn Nij-Seelân, op it eilân Waiheke
*Palm Beach (Súd-Afrika), in plak yn 'e Súdafrikaanske provinsje KwaZulu-Natal
Arizona (betsjuttingsside)

"**Arizona**" hat yn de Wikipedy ferskate betsjuttings:

* Arizona, ien fan 'e 50 steaten fan 'e Feriene Steaten fan Amearika

## Oare betsjuttings
### Films
*''Arizona'' (film út 1913), in Amerikaanske stomme film út 1913
*''Arizona'' (film út 1918), in Amerikaanske stomme film út 1918
*''Arizona'' (film út 1931), in Amerikaanske film út 1931 mei John Wayne
*''Arizona'' (film út 1940), in Amerikaanske film út 1940
*''Arizona'' (film út 2018), in Amerikaanske film út 2018

### Geografy
#### Feriene Steaten
*Arizona (Louisiana), in plak yn 'e Amerikaanske steat Louisiana
*Arizona (Nebraska), in plak yn 'e Amerikaanske steat Nebraska
*Arizona City (Arizona), in plak yn 'e Amerikaanske steat Arizona
*Arizona Township (Nebraska), in plattelânsdistrikt yn 'e Amerikaanske steat Nebraska

#### Oare lannen
*Arizona (Argentynje), in plak yn Argentynje
*Arizona (Manitoba), in plak yn 'e Kanadeeske provinsje Manitoba
*Arizona (Hondoeras), in plak en gemeente yn Hondoeras

#### Histoaryske geografyske oantsjuttings
*Departemint Arizona, in departemint fan it Twadde Meksikaanske Keizerryk, fuort besuden de Amerikaanske steat (1863-1867)
*Territoarium Arizona (Konfederearre territoarium), in territoarium fan 'e Konfederearre Steaten fan Amearika (1862-1865)
*Territoarium Arizona, in organisearre territoarium fan 'e Feriene Steaten (1863-1912)

### Muzyk
#### Bands
*Arizona (Amerikaanske band), in Amerikaanske rockband
*Arizona (Britske band), in Ingelske eurodancegroep

#### Lieten
*''Arizona'' (liet fan Mark Lindsay), in liet fan Mark Lindsay út 1970
*''Arizona'' (liet fan Rex Allen en Rex Allen jr.), in liet fan Rex Allen en Rex Allen jr. út 1981, yn gebrûk as alternatyf steatsliet fan 'e Steat Arizona
*''Arizona'' (liet fan Scorpions), in liet fan Scorpions út 1982
*''Arizona'' (liet fan Kings of Leon), in liet fan Kings of Leon út 2007
*''Arizona'' (liet fan Hey Monday), in liet fan Hey Monday út 2008
*''Arizona'' (liet fan Rustic Overtones), in liet fan Rustic Overtones út 2009

### Oar
*''Arizona'' (skaai), in taksonomysk skaai fan slangen
*''Arizona'' (stripalbum), in stripalbum yn 'e rige *Lucky Luke* út 1951
*''Arizona'' (toanielstik), in toanielstik fan Augustus Thomas út 1899
*Arizona Beverage Company, in Amerikaanske produsint fan tee en dêrfan ôflate soarten drinken
*793 Arizona, in asteroïde yn it Sinnestelsel
*Talbot Arizona, in model persoane-auto fan it merk Talbot, basearre op 'e Peugeot 309
*Universiteit fan Arizona, in Amerikaanske universiteit yn Tucson (Arizona)
*USS ''Arizona'' (skip út 1916), in slachskip fan 'e Amerikaanske Marine dat ta sinken brocht waard by de Oanfal op Pearl Harbor
Anna Dorothea Therbusch

**Anna Dorothea Therbusch** (Berlyn, 23 july 1721 - dêre, 9 novimber 1782) wie in Poalsk-Dútske keunstskilderes. Har wurk beheart ta de rokoko. Der binne sa'n 200 wurken fan har bewarre bleaun en der wurde teminsten 85 portretten oan har taskreaun.

## Libben en wurk
Anna Dorothea Therbusch wie in dochter fan Georg Lisiewski (1674-1750) en Maria Elisabetha Kahlow. Lisiewski, dy't fan Poalske komôf wie. Hy wie om 1700 nei Berlyn ferhuze en waard dêr portretskilder. Anna Dorothea, har suster Anna Rosina en har broer Christoph krigen ûnderrjocht yn de skilderkeunst fan harren heit. Anna Dorothea en Anna Rosina waarden mei joechei begroete as *Wunderkinder* fan de skilderkeunst.

Yn 1742 troude Anna Dorothea mei Ernst Friedrich Therbusch (1711 -1773), herbergier fan de *Weissen Taube* yn Berlyn. Anna Dorothea en Ernst Friedrich krigen sân bern, fan wa't der fiif oerlibben. Fanwegen de soarch foar de húshâlding en de ferwachtings dy gouwen foar in frou út de begoedige boargerij kaam Anna Dorothea amper oan skilderjen ta. Dochs wist se troch middel fan selsstúdzje har styl fierder te ûntwikkeljen.

Earst yn 1760 pakte Therbusch it skilderjen wer op. In jier letter waard se troch hartoch Karel Eugenius fan Württemberg útnûge om oan syn hof yn Stuttgart te kommen. Yn opdracht fan de hartoch skilderde se achtjin supraportes foar de spegelseal fan it Kastiel fan Stuttgart. It slagge Therbusch ek om oan de akademy yn Stuttgart te studearjen. Yn 1763 wurke se in skoft oan it hof fan karfoarst Karel Theodoor fan de Palts yn Mannheim. Under har ferbliuw yn Parys wie Therbusch in beskermeling fan Denis Diderot dy't ek neaken foar har posearre. 

Tsjin de ein fan har libben hie hja in soad ûnderskiedingen krigen út Berlyn, Stuttgart en Mannheim. Hja krige dêr tige lukrative opdrachten foar har wurken. Op it lêst krige se keninklike beskerming, nei in protte yntroduksjebrieven fan har beskermhearen yn Parys, Italië, Dútslân en Prusen.

## Galery

1769 Therbusch junge Frau im Neglige anagoria.JPG|*Jonge frou yn neglizjee*, 1769
Rundgang 44 - Jupiter und Antiope.jpg|*Jupiter en Antiope*, 1775
Rundgang 40 - Glume.jpg|De byldhouwer Carl Phillip Glume (1724–1776), om 1775
Henriette Herz by Anna Dorothea Lisiewska 1778.jpg|*Portret fan [[Henriette Herz]]*, 1778
Selbstbildnis - Anna Dorothea Therbusch.jpg|*Selsportret*, 1761
Therbusch Selbstbildnis@Herzog Anton Ulrich Museum.JPG|*Selsportret*, 1773
You Were Never Really Here

*''You Were Never Really Here'' (novelle), in novelle fan Jonathan Ames út 2013
*''You Were Never Really Here'' (film), in Amerikaansk-Britsk-Frânske film út 2017 op basis fan 'e novelle
Filmfestival fan Zürich

It **Filmfestival fan Zürich** (offisjele, Ingelsktalige namme: *Zurich Film Festival*), ôfkoarte ta **ZFF**, is in filmfestival dat elts jier yn septimber yn 'e Switserske stêd Zürich holden wurdt. It evenemint waard yn 2005 oprjochte troch Nadja Schildknecht, Karl Spoerri en Antoine Monot jr. It Filmfestival fan Zürich wurdt organisearre troch de Zurich Film Festival AG en de Spoundation Motion Picture AG y.g.m. ferskate pleatslike ynstellings en sponsors. 

It wichtichste útgongspunt fan it Filmfestival fan Zürich is om in platfoarm te bieden foar opkommende filmmakkers fan oer de hiele wrâld. De foar it festival selektearre films wurde ferdield oer trije kategoryen mei in kompetatyf karakter: 
*ynternasjonale langspylfilms
*ynternasjonale dokumintêres
*Fokus: Switserlân, Dútslân en Eastenryk (inkeld tagonklik foar filmyske wurken út dy trije lannen)
De bedoeling om nije filmmakkers in opstapke te bieden, komt dêrby ta utering trochdat allinne de earste trije films fan eltse filmmakker talitten wurde.

Yn it ramt fan it Filmfestival fan Zürich fine njonken de fertoaning en beoardieling fan films ek ferskate oare eveneminten plak dy't ferbân hâlde mei de filmyndustry. Foarbylden binne de ZFF Masterclass en de ynternasjonale Top fan Zürich, dy't it festival ta in moetingplak makke hawwe foar filmprodusinten en filmdistributeurs fan oer de hiele wrâld.

## Keppelings om utens
*Offisjele webside fan it Filmfestival fan Zürich
Madagascar

**Madagascar*, de staveringswize yn 'e measte talen (wêrûnder it Nederlânsk en it Ingelsk) foar Madagaskar, in grut eilân en lân beëasten Afrika yn 'e Yndyske Oseaan

## Fideospultsjes
*''Madagascar'' (fideospultsje), in fideospultsje basearre op 'e tekenfilm út 2005
*, in fideospultsje basearre op 'e tekenfilm út 2008

## Films
*''Madagascar'' (film út 1994), in Kubaanske film út 1994
*''Madagascar'' (franchise), in Amerikaanske mediafranchise basearre op 'e film út 2005
**''Madagascar'' (film út 2005), in Amerikaanske tekenfilm út 2005
****', in Amerikaanske tekenfilm út 2008
**''[[Madagascar 3: Europe's Most Wanted]]'', in Amerikaanske tekenfilm út 2012
**''[[The Madagascar Penguins in a Christmas Caper]]'', in Amerikaanske koarte tekenfilm út 2005 ta gelegenheid fan Kryst
**''[[Madly Madagascar]]'', in Amerikaanske koarte tekenfilm út 2013 ta gelegenheid fan Falentynsdei
**''[[Merry Madagascar]]'', in Amerikaanske koarte tillefyzjespecial út 2009 ta gelegenheid fan Kryst
**''[[Penguins of Madagascar]]'', in Amerikaanske tekenfilm út 2014, in spin-off fan 'e ''Madagascar''-franchise

==Tillefyzje==
*[[Madagascar (telefyzjesearje)|''Madagascar'' (tillefyzjesearje)]], in Britske natoerdokumintêresearje út 2011 oer de floara en fauna fan Madagaskar, mei in voice-over troch sir David Attenborough
***', in Amerikaanske tillefyzjetekenfilmsearje út 2020
**[[The Penguins of Madagascar]]*, in Amerikaanske tillefyzjetekenfilmsearje út 2008

## Muzyk
### Albums
*''Madagascar'' (soundtrack), it soundtrackalbum fan 'e film út 2005
### Lieten
*''Madagascar'' (liet fan Guns N' Roses), in liet fan Guns N' Roses út 2008
*''Madagascar'' (liet fan Art of Trance), in liet fan Art of Trance út 2002

## Oar
*Madagascar (software), in softwareprogramma foar multydiminsjonale data-analyze
Ring Ljouwert

De **Ring Ljouwert** of de **rûnwei fan Ljouwert** is de ringwei fan Ljouwert. De rûnwei bestiet út twa parten, de oarspronklike rûnwei út de 1950-er en 1960-er jierren en in part dat yn de 1980-er jierren oanlein waard as de nije eastlike rûnwei. De rûnwei leit njonkelytsen net mear 'om', mar yn Ljouwert. Om de nije neikriichske wenwiken goed oanslute te litten, waard de rûnwei doe oanlein. 

De Ringwei bestiet út twa nûmere wegen:

* N355 (Ring Ljouwert-noard)
* N357 (Ring Ljouwert-west en -súdwest)

## Strjitnammen
De dyk is bekend ûnder de nammen (mei de klok mei):

* Dammeleane
* Grinzerstrjitwei
* Anne Vondelingwei
* Aldlansdyk
* Julianaleane
* Heliconwei
* Faleariusstrjitte

De oarspronklike eastlike rûwei hat de nammen: Archipelwei, Pieter Stuyvesantwei en Drachtsterwei. Dy part wurdt lykwols offisjeel net mear as part fan de rûnwei sjoen. 

## Oanslutings
De Ring Ljouwert hat mei de klok mei de folgjende wichtige oanslutings: 

* Grinzerplein yn it noardeasten, de N355, de streekrjochte wei fan Ljouwert nei Grins. 
* Drachtsterplein yn it súdeasten, jout oansluting op de N31 nei Drachten.
* Krusing mei de N32 yn it suden, de autodyk nei It Hearrenfean en Swol.
* Jeropaplein yn it westen, oansluting fan de Harnzerstrjitwei (N383), jout oansluting mei de A31, Harns, Ofslútdyk en Amsterdam.
* Krusing met de Mr. P.J. Troelstrawei (N357), oansluting nei Stiens en it noarden fan Fryslân.

## Maksimumfaasje
De Ring Ljouwert is gjin autodyk of -wei en leit alhiel yn de beboude kom, en der jilde de maksimumfaasjes fan 50 km/o (foar de parten Noard en West) en 70 km/o (foar de parten Súd en East). By de ring del waarden der twa reade ljochtkamera's pleatst, dy't tagelyk ek kontrolearje op faasje.

## Breedte fan de dyk
It part Julianaleane en Faleariusstrjitte is in 1 rydbaan mei 1 rydstripe de rjochting. Op dat part is it meastentiids tige drok, mar omreden brekme oan romteis it net mooglik him út te wreidzjen ta 2 x 2 rydstripen. Dat part fan de ring befettet trije minirotondes en ien grutte rotonde (Jeropaplein). It grutste part fan de ring (Dammeleane, Grinzerstrjitwei, Anne Vondelingwei en Aldlansdyk) is útgfierd as 2 x 2 rydstripen.

Op it Drachtsterplein komme bredere diken foar om de trochstream by ferkearsljochten fuort te sterkjen. Ek op it drokke Eastergoaplein binne der plannen foar in koarte tredde rydstripe fan de Van Harinxmabrêge ôf rjochting Aldlansdyk om de trochstream by de ferkearsljochten fuort te sterkjen, lykas op ringwegen fan oare (middel)grutte stêden ek gauris foarkomt.

## Heak om Ljouwert
De Heak om Ljouwert is in nije wichtige rûnwei om Ljouwert. It kin suver as in soarte *bûtenring* sjoen wurde, wylst de besteande rûnwei as *binnenring*. De diken A31 (Harns-Ljouwert), A32 (It Hearrenfean-Ljouwert) en N31 (Drachten-Ljouwert) einigen foarhine op besteande ring op it Jeropaplein, Eastergoaplein en it Drachtsterplein. Om de drokte op de hjoeddeistige ring fuort te nimmen, waard de Heak om Ljouwert boud. De trije rykswegen slute streekrjocht op de nije dyk oan. Fan de Heak ôf waarden der nije ôfritten nei de hjoeddeistige ring boud.

## Rûte
Provinsjale wei 383

De **provinsjale wei 383** is in provinsjale wei yn Fryslân dy't fan Ljouwert oer Marsum nei Sint-Anne rint. Fan Marsum ôf rint de dyk oan oant de oansluting op de A31 rjochting Harns. Yn Sint-Anne slút de dyk oan op de N393.

Fan Marsum ôf oant de N398 is de dyk in twastripe-autowei mei in maksimumfaasje fan 100 km/o. Nei de N398 is de maksimumfaasje 80 km/o. Fan súd nei noard hjit de dyk efterinoar *Westergoawei*, *Hemmemawei* en *Warmoesstrjitte*. Yn de folsmûle is de dyk bekend as de "S10".

## Skiednis
Ynearsten wie it part fan de N383 tusken Ljouwert en Marsum in rykswei. Neffens it Rykswegeplan 1932 waard it part fan Rykswei 9 (Haarlim - Alkmar - Ofslútdyk - Ljouwert). Yn de folgjende rykswegeplannen oant en mei dy fan 1968 soe dat stik part fan rykswei 9 bliuwe.

Yn it Earste Struktuerskema Ferkear en Ferfier út 1979 wie foar it earst sprake fan in autodyk tusken Ljouwert en Harns. By Marsum soe dy autodyk nei it suden ta bûge om by Ljouwert lâns nei Drachten te rinnen. Dêrom waard it stik tusken Ljouwert en Marsum in planferfangende dyk en fan it lêste rykswegenplan fan 1984 ôf nûmere as Rykswei 851. Letter waard it stik part fan de N355. De dyk soe dat nûmer hâlde oant 1 jannewaris 1993 doe't de dyk yn it ramt fan de "Wet fan it fannijs ferpartsjen fan it Wegebehear" oerdroegen waard oan de provinsje Fryslân, dy't it nûmer fan de dyk fan Marsum nei Sint-Anne trochluts nei Ljouwert. Yn 2014 waard, yn it ramt fan it projekt Heak om Ljouwert, de N383 tusken de ôfrit Marsum en Ljouwert kommen te ferfallen en ferfongen troch in nije oansluting op de N31, justjes besúdeasten Marsum. De N383 waard dêrmei likernôch 2,5 km koarter.
Provinsjale wei 398

De **provinsjale wei 398**, ek wol de **Noardwesttangint Ljouwert** neamd, is in ferbining tusken de N357 en de N383 benoardwesten Ljouwert. De dyk begjint bewesten Stiens en slút oan op de N383 justjes foarby Bitgummole. De dyk wurdt troch de provinsje Fryslân beheard en waard oanlein om it ferkear benoarden Ljouwert om de stêd hinne te lieden. Ek troch it doarp Sint-Anne rydt in stik minder ferkear mei tank oan de dyk. De N393 waard dêrtroch in stik minder wichtich.

Mei de N398 slútit noardwesten fan Fryslân streekrjocht oan op de A31 (Harns - Ljouwert), en oer de Heak om Ljouwert wurdt ek de A32 (Ljouwert - It Hearrenfean) fluch berikt.
Anne Vondelingpriis

De **Anne Vondelingpriis** is in priis dy't alle jierren útrikt wurdt oan sjoernalisten dy't it slagget de polityk op in dúdlike manier te ferwurdzjen. De priis waard neamd nei de Partij fan de Arbeid-politikus Anne Vondeling.
 
## List fan ûntfangers

## Saskia J. Stuivelingpriis
De oan de Anne Vondelingpriis ferbûne **Saskia J. Stuivelingprijs** is in oanmoedigingspriis bedoeld foar "it stimulearjen fan ynnovative, jonge, of regionale sjoernalisten dy't meastentiids bûten it eachweid fan de lanlike media bliuwe". De priis waard yn 2017 foar it earst útrikt en ferneamd nei Saskia Stuiveling, âld-foarsitter fan it bestjoer fan de Anne Vondelingprijs stichting.  
* 2017 - Saskia van Westhreenen, Haachsk redakteur fan de Ljouwerter Krante.
* 2018 - Jan van de Streek, heechlearaar Fiskaal concernrjocht oan de Universiteit fan Amsterdam. 
* 2019 - Menno van den Bos fan  Vrij Nederland

## Keppeling om utens
*webstee Anne Vondeling priis
Metro

De **metro** is in foarm fan iepenbier ferfier oer it spoar yn grutte stêden of stêdekloften, dy't gebrûk makket fan in konfliktfrije baan mei ûngelykflierske krusings. Dat betsjut dat it spoar fan 'e metro almeast oanlein is yn in tunnel ûnder de grûn, of oars oer in fiadukt dat him boppe it strjittenivo úttilt. 

De term 'metro' is in ferkoarting fan *Metropolitan Railway* ("Grutstedsk Spoar"), de namme fan 'e earste metroline fan 'e wrâld, dy't yn 1863 yn Londen yn gebrûk nommen waard. Yn it Nederlânsk wurdt de metro om foar de hân lizzende redens ek wol *de ondergrondse* ("de ûndergrûnse") neamd. Yn it Amerikaansk-Ingelsk sprekt men fan *subway* (letterlik: "ûnderwei"), dat itselde skaaimerk fan 'e metro oantsjut. Itselde jildt foar it Dútske *U-Bahn* (fan *Untergrundbahn*). De formele Ingelske beneaming foar dit type ferfier is trouwens *rapid transit* ("fluch transport").

De metro wurdt karakterisearre troch in hege riidfrekwinsje (der geane mei lytse tuskenskoften de hiele dei troch treinstellen) en in grutte reizgerskapasiteit (elts treinstel kin in protte passazjiers hâlde). De metro hâldt wat de ôfstân tusken de metrostasjons en de faasje en de gewicht fan 'e treinstellen oangiet de midden tusken in trein en in tram. Yn Nederlân beskikke inkeld Amsterdam, sûnt 1977 (de Amsterdamske Metro), en Rotterdam, sûnt 1968 (de Rotterdamske Metro), oer in eigen metronetwurk. Yn Belgje hat allinne Brussel sa'n netwurk.
Mayen-Koblenz

De lânkring (*Landkreis*) **Mayen-Koblenz** is in bestjoerlik distrikt  yn it noarden fan de Dútske dielsteat Rynlân-Palts. It bestjoer fan it distrikt komt gear yn Koblenz, in kreisfrije stêd dy't net by de lânkring heart. De grutste stêd wat ynwennertal oanbelanget is Andernach. De lânkring is mei likernôch 215.000 ynwenners ien fan de grutste distrikten fan Rynlân-Palts.

## Skiednis
Mayen-Koblenz waard yn 1973 troch gearfoeging fan de twa distrikten Mayen en Koblenz foarme.

## Geografy
Oanbuorjende distrikten binne (fan it noarden mei de klok mei) Ahrweiler, Neuwied, Westerwaldkreis, Koblenz, Rhein-Lahn, Rhein-Hunsrück, Cochem-Zell en Vulkaneifel.

De twa grutste rivieren yn Mayen-Koblenz binne de Ryn en de Mûzel, dy't yn de stêd by de *[[Deutsches Eck]]* yn Koblenz gearrinne. Yn it wêst fan de lânkring leit it Eifelgeberchte mei de *Laacher See*, in kratermar dat likernôch 12.000 jier lyn nei fulkanyske aktiviteit ûnstie .

## Wapen
It wapen ferieniget eleminten fan de wapens fan de eardere distrikten. De beam is ûntliend fan it eardere distrikt Mayen. De wite golf ferwiist nei de twa rivieren Ryn en Mûzel en de kroan is in ferwizing nei it kiezen fan kening fan it Hillich Roomske Ryk yn Rhens.  
 
## Stêden en gemeenten

## Keppeling om utens
Wolken (by Koblenz)

**Wolken** by Koblenz is in plak yn 'e Dútske dielsteat Rynlân-Palts. 

Wolken makket bestjoerlik diel út fan 'e ferbânsgemeente Rhein-Mosel yn 'e lânkring Mayen-Koblenz.
Rhein-Hunsrück-Kreis

**Rhein-Hunsrück-Kreis** is in distrikt (*Landkreis*; lânkring) yn it midden fan de Dútske dielsteat Rynlân-Palts. Mei de klok mei binne oanbuorjende distrikten: Mayen-Koblenz, Rhein-Lahn, Mainz-Bingen, Bad Kreuznach, Birkenfeld, Bernkastel-Wittlich, Cochem-Zell.

## Skiednis
De *Landkreis* ûnstie yn 1969 troch gearfoeging fan de distrikten Sankt Goar en Simmern. Yn 2014 waard it distrikt troch in weryndieling útwreide mei de gemeentes Lahr, Mörsdorf en Zilshausen, dy't earder diel útmakken fan Cochem-Zell.

## Geografy
De namme fan de lânkring ferwiist nei de Ryn, dy't de noardeastlike grins fan de Rhein-Hunsrück-Kreis foarmet en de Hunsrück, dêr't it distrikt ta heard.  

## Plakken en gemeenten
Ferbânsfrije stêd: Boppard
Mainz-Bingen

De lânkring **Mainz-Bingen** is in *Landkreis* yn it easten fan de Dútske dielsteat Rynlân-Palts. It bestjoer hat syn sit yn de grutste gemeente fan de lânkring, de stêd Ingelheim am Rhein. Twadde stêd is Bingen am Rhein. Alhoewol't Mainz yn de namme foarkomst heart dy stêd net ta it distrikt. Mainz is in kreis-frije stêd. 

De Landkreis Mainz-Bingen waard yn 1969 foar in grut part troch de eardere lânkringen Bingen en Mainz foarme.  

## Geografy
De Ryn foarmet de eastlike en foar in grut part noardlike grins fan de lânkring. Yn Bingen mûnet de Nahe yn de Ryn, nei't de rivier foar in koart stik troch de lânkring rint. Yn it gebiet wurdt in soad oan wynbou dien en der binne trije grutte wynbougebieten: oan de Ryn, oan de Nahe en Rheinhessen, it grutste wynbougebiet fan Dútslân. Troch de geunstige waarsomstannigheden wurdt der yn it gebiet ek in soad oan de ferbou fan grienten en de fruittylt dien. 

## Stêden en gemeenten

## Keppeling om utens
The Spectacular Now

*''The Spectacular Now'' (roman), in roman fan Tim Tharp út 2008
*''The Spectacular Now'' (film), in Amerikaanske film út 2013 op basis fan dy roman
Tekenfilmstudio

In **tekenfilmstudio** is de gebrûklike beneaming foar in filmstudio of in tillefyzjestudio dêr't tekenfilms en/of tekenfilmsearjes makke wurde. Eins is de minder bekende en minder faak brûkte oantsjutting **animaasjestudio** better, om't net alle animaasje tekene wurdt. Sa kin der bgl. ek mei stop-motiontechniken wurke wurde. De ierste tekenfilmstudio, yn 'e sin fan in filmstudio dy't him folslein talei op 'e produksje fan tekenfilms, wie de Amerikaanske Barré Studio (nei 1917 de Bud Fisher Films Corporation), dy't yn 1914 oprjochte waard troch Raoul Barré en bestie oant 1923.

Tekenfilmstudio's mei de breedste opset binne bedriuwen dy't sels betinke hokker produkt se ôfleverje wolle, dêr yn 'e preproduksjefaze sels ûntwerpen foar oandrage, en ek it ark en reau besitte en de animators yn 'e tsjinst hawwe om it produkt úteinlik sels te meitsjen. Soms binne se dêropta ek noch belutsen by de filmdistribúsje. Sokke tekenfilmstudio's litte faak ek merchandising útbringe en hawwe sels it auteursrjocht yn besit op it publisearre produkt. In protte tekenfilmstudio's binne lykwols inkeld produksjestudio's, dy't tsjin betelling opdrachten fan oare bedriuwen of gruttere studio's oannimme en útwurkje en gjin rjochten op it ôflevere produkt hawwe.

Foarbylden fan bekende tekenfilmstudio's binne: 20th Century Animation*, Aardman Animations, de Blue Sky Studios*, de Cartoon Network Studios, de DisneyToon Studios*, DreamWorks Animation, Hanna-Barbera Productions, Kyoto Animation, Marvel Animation*, de Nickelodeon Animation Studio, Paramount Animation, de Pixar Animation Studios*, Sony Pictures Animation, de Universal Animation Studios, de Walt Disney Animation Studios*, Walt Disney Television Animation* en Warner Bros. Animation.
(De tekenfilmstudio's markearre mei in asterisk (*) binne dochterûndernimmings fan The Walt Disney Company.)
Ahrweiler

**Ahrweiler** is in lânkring (*[[Landkreis]]*) yn de Dútske dielsteat Rynlân-Palts. It bestjoer hat syn sit yn Bad Neuenahr-Ahrweiler.

## Geografy
De lânkring Ahrweiler grinzget mei de klok mei oan Euskirchen, Rhein-Sieg, de stêd Bonn yn Noardryn-Westfalen en de distrikten Neuwied, Mayen-Koblenz en Vulkaneifel. De eastlike grins fan de lânkring wurdt foarme troch de Ryn. De Ahr dy't yn de Ryn útmûnet rint fanút it súdwesten dwers troch de lânkring nei de mûning yn it noardeasten.

It stedsdiel Ahrweiler fan Bad Neuenahr-Ahrweiler leit oan de râne fan de Eifel. De bergen noardlik fan de Ahr wurde de "Ahrbergen" neamd. Heger binne de bergen yn it suden fan de lânkring, dy't dêr de "Hege Eifel" foarmje.     

De bosken binne fral in risseltaat fan it grutskalich oanlizzen fan bosk yn de 19e iuw. It meast komt de spar foar, dy't lykwols oarspronklik net yn de regio foarkomt. Oan de grins mei de lânkring Mayen-Koblenz leit de *Laacher See*, de grutste mar fan Rynlân-Palts. It *Rodder-Maar*, in ûndjippe mei wetter folle delte, waard yn de jierren 1950 droechlein en beplante mei beammen, mar is sûnt 1998 restaurearre en tsjintwurdich in gebiet foar wetterfûgels en seldsume bisten.    

Oan de Ahr wurdt in soad oan wynbou dien; it is ien fan de noardlike gebieten mei wynbou yn Dútslân. Fral reade wyn wurdt produsearre. Yn de lânkring lizze by de Nürburg de  
Nordschleife en de Nürburgring.

It heechste punt fan de lânkring (en dat fan it de hiele Eifel) is de Hege Acht mei in hichte fan 747 boppe seenivo.
## Stêden en gemeenten

De lânkring Ahrweiler bestiet út fjouwer ferbânsfrije gemeenten (*[[Verbandsfreien Gemeinde]]n*):
*Bad Neuenahr-Ahrweiler
*Grafschaft
*Remagen
*Sinzig

Dêrnjonken binne ek fjouwer ferbânsgemeenten (*[[Verbandsgemeinde]]n*):
*Adenau
*Altenahr
*Bad Breisig
*Brohltal

## Keppeling om utens
Neuwied (Landkreis)

**Neuwied** is ín lânkring (*Landkreis*) yn it noarden fan Rynlân-Palts yn Dútslân. Haadstêd fan Neuwied is de stêd mei de selde namme.

## Geografy
De lânkring Neuwied leit oan de Ryn, dy't mear as 40 kilometer de súdwestlike grins foarmet fan it distrikt. Neuwied foarmet foar in grut diel part fan it Westerwald. Njonken de Ryn is de Wied de grutste rivier, dy't dwers troch de lânkring fan noard nei súd streamt.    

Oanbuorjende lânkringen binne mei de klok mei Rhein-Sieg-Kreis, Altenkirchen, Westerwaldkreis, Mayen-Koblenz, Ahrweiler.
## Stêden en gemeenten

Ferbânsfrije stêd: **[[Neuwied]]**

## Keppeling om utens
Birkenfeld (Landkreis)

De lânkring (*Landkreis*) **Birkenfeld** is in bestjoerlik distrikt yn de Dútske dielsteat Rynlân-Palts. It haadplak is de stêd mei deselde namme. De grutste gemeente wat ynwennertal oanbelanget is de ferbânsfrije stêd Idar-Oberstein, dêr't in soad iepenbiere ynstellings harren kantoaren hawwe.

## Geografy
Fan it westen nei it easten streamt troch it súdlike diel fan de lânkring de Nahe. De omjouwing noardlik fan de rivier wurdt foarme troch de Hunsrück, werfan't de heechste berch de Erbeskopf mei 816 meter is. Yn it súdlike gebiet leit it plak Baumholder mei it militêre oefenterrein, dêr't eartiids 14 plakken mei likernôch 4000 ynwenners foar ûntromme binne.

De lânkring grinzget met de klok mei (begjinnend yn it wêst) oan de lânkringen Trier-Saarburg, Bernkastel-Wittlich, Rhein-Hunsrück-Kreis, Bad Kreuznach en Kusel. Yn it suden grinzget Birkenfeld oan de lânkring Sankt Wendel (in it Saarlân).

## Stêden en gemeenten

Ferbânsfrije stêd: Idar-Oberstein

## Keppeling om utens
Virneburg

**Virneburg** is in *[[Ortsgemeinde]]* fan 'e ferbânsgemeente Vordereifel yn 'e lânkring Mayen-Koblenz, in distrikt yn 'e Dútske dielsteat Rynlân-Palts.

## Geografy
Virneburg is in plak yn 'e Fulkaaneifel. Gruttere plakken yn 'e omkriten binne Mayen yn it easten en Adenau yn it westen. It plak leit yn in delte en wurdt omfieme troch fjouwer bergen. Yn 'e midden leit in fyfte berch, dêr't it kastiel fan Virneburg op stiet, dat tsjintwurdich in ruïne is.

Troch Virneburg streamt de Nitzbach, dy't by it Slot Bürresheim yn 'e Nette mûnet. It plak leit yn in gebiet mei wâld, greide en boulân.

## Skiednis

De skiednis fan it plak Virneburg is nau ferbûn mei de skiednis fan it kastiel. Hjoed-de-dei foarmet de ruïne fan 'e boarch it symboal fan it plak. De boarch waard nei alle gedachten yn 'e twadde helte fan 'e 12e iuw boud en skriftlike boarnen geane werom op it jier 1192. Oan 'e foet fan 'e berch dêr't it kastiel op stie ûnstie letter in delsetting.
Vulkaneifel

De lânkring **Vulkaneifel** (oant 31 desimber 2006 "lânkring Daun") is in bestjoerlik distrikt yn it noardwesten fan de Dútske dielsteat Rynlân-Palts. De lânkring leit yn de Eifel en is wat ynwenners oanbelanget de lytste lânkring fan de dielsteat en de op trije nei lytste fan Dútslân. De lânkring wurdt fanút Daun bestjoerd, neffens ynwennertal it grutste plak fan de lânkring Vulkaneifel.

## Geografy
De lânkring Vulkaneifel leit yn it westlike diel fan de Fulkaaneifel, in gebiet mei hichtes tusken 150 en 700 meter dat foarm krige troch it eardere fulkanisme en dat ryk is oan mineraalboarnen. It rivierke de Kyll streamt fan it noarden nei it suden troch de lânkring.  

De lânkring grinzget mei de klok mei yn it noarden oan de kring Euskirchen yn Noardryn-Westfalen en oan Ahrweiler, Mayen-Koblenz, Cochem-Zell, Bernkastel-Wittlich en Bitburg-Prüm. It plak Ormont leit oant op likernôch 250 meter by de Belgyske grins, in lytse stripe fan Noardryn-Westfalen soarget der lykwols foar dat de lânkring Vulkaneifel net in mienskiplike grins mei Belgje hat. 

Yn it gebiet lizze trije wichtige toeristyske rûte's: de *Deutsche Wildstraße*, de *Deutsche Vulkanstraße* en de *Eifelsteig*.
## Stêden en gemeenten

## Keppeling om utens
Unmeilydsumens

**Unmeilydsumens** is in gemoedstastân of karaktereigenskip wêrby't men neat jout om 'e gefoelens, de belangen en/of it lichaamlik wolwêzen fan oaren. It is it tsjinstelde fan begrutsjen. It byhearrend eigenskipswurd is **ûnmeilydsum**. Synonimen dêrfan binne: herteleas, hertlau, hurd, hurdhertich, strûs of strús, strúsk, ûnbarmhertich, ûnferbidlik, ûngefoelich, ûnmeigeand, ûnmurfber of ûnmorfber en ûnoandwaanlik. Unmeilydsumens is net itselde as ûnferskilligens of wredens, hoewol't it dêr wol reitsflakken mei hat.
Bernkastel-Wittlich

De lânkring **Bernkastel-Wittlich** is in bestjoerlik distrikt yn de Dútske dielsteat Rynlân-Palts dat yn 1969 ûntstie út 'e eardere lânkringen Bernkastel en Wittlich. It haadplak is de stêd Wittlich, dat wat ynwennertal oanbelanget ek it grutste plak is. De lânkring is wat oerflak oanbelanget de op Bitburg-Prüm nei de grutste lânkring fan Rynlân-Palts.

## Geografy
De lânkring leit oan beide kanten fan de Mûzel, dy't út it súdwesten nei it noardeasten fan de lânkring streamt. Yn it noarden slút it lânskip oan de Eifel oan, yn it suden oan de Hunsrück. Hielendal yn it suden leit de heechste berch fan de Hunsrück en tagelyk fan Rynlân-Palts, de Erbeskopf mei in hichte fan 816 meter.  

De lânkring grinzget (mei de klok mei) yn it noarden oan de lânkringen Vulkaneifel, Cochem-Zell, Rhein-Hunsrück-Kreis, Birkenfeld, Trier-Saarburg en de Eifelkring Bitburg-Prüm.

## Stêden en gemeentes

## Keppeling om utens
Olena Tokar

**Olena Tokar** (21 juny 1987) is in Oekraynsk operasjongster. Hja is in sopraan. Sûnt 2010 is se ensemblelid fan de Opera fan Leipzig. Se hat meidien oan ferskate opera's yn Europa wêrûnder *La bohème* op it Verbier Festival, *Faust* yn Vilnius, *La traviata* yn Trondheim en *[[Romeo en Julia]]* yn Grange Park. Se naam in oantal keunstlieten op fan froulike komponisten, dêr't Clara Schumann en Vítězslava Kaprálová by wiene, mei pianist Igor Gryshyn.

## Keppeling om utens
* Offisjeel webstee